CELEX: 62012TA0537
Language: fi
Date: 2016-01-28 00:00:00
Title: Asia T-537/12: Unionin yleisen tuomioistuimen tuomio 28.1.2016 – Zafeiropoulos v. Cedefop (Julkiset palveluhankinnat — Tarjouspyyntömenettely — Terveydenhuoltopalvelujen tarjoaminen Cedefopin henkilöstölle — Tarjoajan tarjouksen hylkääminen ja toisen tarjoajan valinta hankintasopimuksen sopimuspuoleksi — Kieltäytyminen antamasta tutustuttaviksi tiettyjä asiakirjoja, jotka koskevat muita tarjouspyyntömenettelyyn osallistuneita tarjoajia — Perusteluvelvollisuus — Kaupallisten intressien ja maineen suojaaminen — Henkilötietojen suojaaminen — Päätöksentekoprosessin suojaaminen — Sopimussuhteen ulkopuolinen vastuu)

14.3.2016   
            
            
               FI
            
            
               Euroopan unionin virallinen lehti
            
            
               C 98/28
            
         Unionin yleisen tuomioistuimen tuomio 28.1.2016 – Zafeiropoulos v. Cedefop
   (Asia T-537/12) (1)
   
   ((Julkiset palveluhankinnat - Tarjouspyyntömenettely - Terveydenhuoltopalvelujen tarjoaminen Cedefopin henkilöstölle - Tarjoajan tarjouksen hylkääminen ja toisen tarjoajan valinta hankintasopimuksen sopimuspuoleksi - Kieltäytyminen antamasta tutustuttaviksi tiettyjä asiakirjoja, jotka koskevat muita tarjouspyyntömenettelyyn osallistuneita tarjoajia - Perusteluvelvollisuus - Kaupallisten intressien ja maineen suojaaminen - Henkilötietojen suojaaminen - Päätöksentekoprosessin suojaaminen - Sopimussuhteen ulkopuolinen vastuu))
   (2016/C 098/36)
   Oikeudenkäyntikieli: kreikka
   
      Asianosaiset
   
   
      Kantaja: Panteleïmon Zafeiropoulos (Thessaloniki, Kreikka) (edustaja: asianajaja M. Kontogiorgos)
   
      Vastaaja: Euroopan ammatillisen koulutuksen kehittämiskeskus (Cedefop) (asiamies: M. Fuchs, avustajanaan aluksi asianajaja E. Petritsi, sittemmin P. Anestis)
   
      Oikeudenkäynnin kohde
   
   Ensinnäkin vaatimus kumota yhtäältä 8.10.2012 tehty Cedefopin päätös, jossa hylätään kantajan tekemä tarjous 19.6.2012 päivätyn Euroopan unionin virallisen lehden täydennysosassa julkaistun (EUVL 2012/S 115-189528) hankintailmoituksen yhteydessä terveydenhuoltopalvelujen tarjoamisesta Cedefopin henkilöstölle Thessalonikissa (Kreikka), ja 9.10.2012 tehty Cedefopin päätös, jossa muu tarjoaja kuin kantaja valitaan kyseisessä hankintailmoituksessa määritellyn hankintasopimuksen sopimuspuoleksi, ja vaatimus kumota toisaalta Cedefopin päätös, jossa hylätään kantajan pyyntö saada tutustua tiettyihin asiakirjoihin kyseisen tarjouspyyntömenettelyn yhteydessä, ja toiseksi vaatimus saada korvausta vahingosta, jota kantaja väittää kärsineensä niiden loukkausten seurauksena, joihin se väittää Cedefopin syyllistyneen.
   
      Tuomiolauselma
   
   
               1)
            
            
               Kumotaan 8.10.2012 tehty Euroopan ammatillisen koulutuksen kehittämiskeskuksen (Cedefop) päätös, jossa hylätään Panteleïmon Zafeiropoulosin 19.6.2012 päivätyn hankintailmoituksen yhteydessä tekemä tarjous terveydenhuoltopalvelujen tarjoamisesta Cedefopin henkilöstölle Thessalonikissa (Kreikka), ja 9.10.2012 tehty Cedefopin päätös, jossa muu tarjoaja kuin Zafeiropoulos valitaan kyseisessä hankintailmoituksessa määritellyn hankintasopimuksen sopimuspuoleksi.
            
         
               2)
            
            
               Kanne hylätään muilta osin.
            
         
               3)
            
            
               Cedefop vastaa omista oikeudenkäyntikuluistaan, ja se velvoitetaan korvaamaan kolmasosa Zafeiropoulosin oikeudenkäyntikuluista.
            
         
               4)
            
            
               Zafeiropoulos vastaa kahdesta kolmasosasta omia oikeudenkäyntikulujaan.
            
         
      (1)  EUVL C 46, 16.2.2013.